CELEX: 22004D0160
Language: hr
Date: 2004-10-29 00:00:00
Title: Odluka Zajedničkog odbora EGP-a br. 160/2004 od 29. listopada 2004. o izmjeni Protokola 31 uz Sporazum o EGP-u, o suradnji u posebnim područjima izvan područja četiriju sloboda

11/Sv. 98
            
            
               HR
            
            
               Službeni list Europske unije
            
            
               270
            
         22004D0160
   
               L 102/45
            
            
               SLUŽBENI LIST EUROPSKE UNIJE
            
         ODLUKA ZAJEDNIČKOG ODBORA EGP-a
   br. 160/2004
   od 29. listopada 2004.
   o izmjeni Protokola 31 uz Sporazum o EGP-u, o suradnji u posebnim područjima izvan područja četiriju sloboda
   ZAJEDNIČKI ODBOR EGP-a,
   uzimajući u obzir Sporazum o Europskom gospodarskom prostoru, kako je izmijenjen Protokolom o prilagodbi Sporazuma o Europskom gospodarskom prostoru, dalje u tekstu „Sporazum”, a posebno njegov članak 98.,
   budući da:
   
               (1)
            
            
               Protokol 31 uz Sporazum je izmijenjen Odlukom Zajedničkog odbora EGP-a br. 90/2004 od 8. lipnja 2004. (1).
            
         
               (2)
            
            
               Primjereno je proširiti suradnju ugovornih stranki iz Sporazuma uključivanjem Odluke br. 803/2004/EZ Europskog parlamenta i Vijeća od 21. travnja 2004. o prilagodbi programa aktivnosti Zajednice (2004. do 2008.) za sprečavanje i suzbijanje nasilja nad djecom, mladima i ženama te za zaštitu žrtava i ugroženih skupina (Program Daphne II.) (2).
            
         
               (3)
            
            
               Protokol 31 uz Sporazum trebalo bi stoga izmijeniti kako bi se omogućio početak proširene suradnje od 1. siječnja 2004.,
            
         ODLUČIO JE:
   Članak 1.
   Članak 5. Protokola 31 uz Sporazum izmjenjuje se kako slijedi:
   
               1.
            
            
               Stavak 5. zamjenjuje se sljedećim:
               „5.   Države EFTA-e sudjeluju u programima i aktivnostima Zajednice iz prve dvije alineje stavka 8. od 1. siječnja 1996., u programu iz treće alineje od 1. siječnja 2000., u programu iz četvrte alineje od 1. siječnja 2001., u programima iz pete i šeste alineje od 1. siječnja 2002. i u programima iz sedme i osme alineje od 1. siječnja 2004.”
            
         
               2.
            
            
               U stavak 8. dodaje se sljedeća alineja:
               
                           „—
                        
                        
                           
                              32004 D 0803: Odluka br. 803/2004/EZ Europskog parlamenta i Vijeća od 21. travnja 2004. o prilagodbi programa aktivnosti Zajednice (2004. do 2008.) za sprečavanje i suzbijanje nasilja nad djecom, mladima i ženama te za zaštitu žrtava i ugroženih skupina (Program Daphne II.) (SL L 143, 30.4.2004., str. 1.).”
                        
                     
         Članak 2.
   Ova Odluka stupa na snagu prvoga dana nakon posljednje obavijesti Zajedničkom odboru EGP-a u skladu s člankom 103. stavkom 1. Sporazuma (3).
   Primjenjuje se od 1. siječnja 2004.
   Članak 3.
   Ova se Odluka objavljuje u odjeljku o EGP-u i Dodatku o EGP-u Službenom listu Europske unije.
   
      Sastavljeno u Bruxellesu 29. listopada 2004.
      
         
            Za Zajednički odbor EGP-a
         
         
            Predsjednik
         
         Kjartan JÓHANNSSON
      
   
   
      (1)  SL L 349, 25.11.2004., str. 52.
   
      (2)  SL L 143, 30.4.2004., str. 1.
   
      (3)  Ustavni zahtjevi nisu navedeni.